|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Т: +381 21 487 4427, F:+38121557074  Psounz@vojvodinа.gov.rs | |
|  | ЧИСЛО: 128-111-38/03.03.2023 | ДАТУМ: 3.4.2023. року |

На основи члена 102. Закона о занятих у автономних покраїнох и єдинкох локалней самоуправи («Службени глашнїк РС» число 21/16, 113/17, 113/17 – други закон, 95/18 и 114/21) и члена  11. Уредби о запровадзованю интерного и явного конкурсу за пополньованє роботних местох у автономних покраїнох и єдинкох локалней самоуправи («Службени глашнїк РС», число 95/16 и 12/22), оглашує ше

**ЯВНИ КОНКУРС ЗА ПОПОЛНЬОВАНЄ ВИВЕРШИТЕЛЬНОГО РОБОТНОГО МЕСТА У ПОКРАЇНСКИМ СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ-НАЦИОНАЛНИ ЗАЄДНЇЦИ**

**I Орґан у хторим ше пополнює роботне место:**

Покраїнски секретарият за образованє, предписаня, управу и национални меншини - национални заєднїци

**II Роботне место хторе ше пополнює: совитнїк за инспекцийни надпатрунок над визначованьом и хаснованьом покраїнских символох - 1 вивершитель, на нєодредзени час**

**Опис роботох:**

Окончує зложени фахово-инспекцийни роботи у обласци визначованя и хаснованя покраїнских символох (заставох и гербох Покраїни), окончує надпатрунок над применьованьом законох и других предписаньох з якима ше ушорює хаснованє покраїнских символох на териториї Покраїни, окончує роботи инспекцийного надпатрунку у нєпоштредним контакту зоз субєктами надпатрунку, окончує фахово-оперативни роботи хтори ше одноша на обласц витворйованя ровноправносци националних меншинох - националних заєднїцох у Покраїни; провадзи витворйованє сотруднїцтва медзи орґанизациями националних меншинох – националних заєднїцох у Покраїни и других державох з хторима маю заєднїцки етнїчни, културни, язични и вирски идентитет або заєднїцке културне нашлїдство; провадзи роботу и активносци здруженьох гражданох припаднїкох националних меншинох - националних заєднїцох и дава фахову помоц у реализациї їх проєктох; провадзи и анализує науково и фахово публикациї з обласци витворйованя меншинских правох и окончує роботи водзеня поступкох и одлучованя у управней ствари.

Условия: високе образованє хторе здобуте у обласци правних наукох на основних академских студийох у обсягу з наменєй 240 ЕСПБ бодами, мастер академских студийох, мастер фаховних студийох, специялистичних академских студийох, специялистичних фаховних студийох, односно на основних студийох цо тирваю найменєй штири роки або специялистичних студийох на факултету, найменєй три роки роботного искуства у фаху, испит за инспектора, знанє язика националней меншини - националней заєднїци хтори ше службено хаснує у роботи орґанох Покраїни, основни уровень оспособеносци за роботу на рахункаре, положени державни фахови испит, як и потребни компетенциї за окончованє роботох.

**Общи условия за роботу у орґанох Автономней покраїни Войводини:** же учашнїк явного конкурсу полнолїтни державян Републики Сербиї; же ма предписане образованє, же є нє правомоцно осудзовани на безусловну кару гарешта у тирваню найменєй шейсцох мешацох и же му скорей нє преставало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци з роботного одношеня, же виполнює инши условия одредзени зоз законом, другим предписаньом и актом о систематизациї роботних местох.

**III Вибор кандидата ше снує на фаховей оспособеносци, знаню и схопносцох, односно преверйованю общих и окремних функционалних компетенцийох. Виборни поступок ше запровадзує з преверйованьом у писаней форми и розгварку зоз кандидатами**.

У виборним поступку ше окончи преверйованє шлїдуюцих компетенцийох:

1. Общи функционални компетенциї:

-орґанизация и робота орґанох автономней покраїни - превери ше прейґ тесту (у писаней форми);

- диґитална писменосц - превери ше з ришованьом задаткох (практичну роботу на рахункаре);

- дїловна комуникация - превери ше прейґ тесту (у писаней форми).

**Надпомнуце:**

При преверйованю общей функционалней компетенциї «Диґитална писменосц» конкурсна комисия може принєсц одлуку же би ше при кандидатови, и попри доручених доказох, преверело диґиталну писменосц, кед з увидом до дорученого доказу нє мож у подполносци оценїц чи знанє яке вон ма у тей схопносци на уровню яки нєобходни за окончованє роботох на роботним месце, о чим ше кандидатох обвисцує.

1. Окремни функционални компетенциї

2-а) за обласц роботи:

-фахово-оперативни роботи (поступок виробку фахових находох) ше превери зоз симулацию у писаней форми;

- инспекцийни роботи (общи управни поступок и основи управних спорох, основи каребного права и каребних поступкох, основи потупового права и потупови поступок, поступок инспекцийного надпатрунку и методи анализи ризику) ше превери зоз симулацию у писаней форми.

2-б) за одредзене роботне место:

- плански документи, предписаня и акти з компетенциї и орґанизациї орґанох: Статут Автономней покраїни Войводини, Покраїнска скупштинска одлука о покраїнскей управи, Закон о утвердзованю компетенциї Автономней покраїни Войводини - превери ше зоз симулацию у писаней форми;

- релевантни предписаня з дїлокругу роботного места: Закон о службеним хаснованю язикох и писмох;

Закон о защити правох и шлєбодох националних меншинох, Закон о общим управним поступку, Покраїнска скупштинска одлука о випатрунку и хаснованю символох и традиционалних символох Автономней покраїни Войводини - превери ше з симулацию у писаней форми.

2-в) язик националней меншини - националней заєднїци хтори ше службено хаснує у роботи орґанох Покраїни - превери ше зоз тестом знаня.

**Надпомнуце:**

При преверйованю окремней функционалней компетенциї за одредзене роботне место «язик националней меншини», Конкурсна комисия може принєсц одлуку же би ше при кандидатови, и попри доручених доказох, преверело знанє язика националней меншини - националней заєднїци кед з увидом до дорученого доказу нє мож у подполносци оценїц чи знанє язика яке вон ма на уровню яки нєобходни за окончованє роботох на роботним месце о чим ше кандидатох обвисци.

Закончуюцу розгварку зоз кандидатом, Конкурсна комисия запровадзує з цильом преценьованя мотивациї кандидата за роботу на роботним месце, можлїве доприношенє на роботи и прилапйованє вредносци орґана.

**IV Место роботи:** Нови Сад, Булевар Михайла Пупина 16.  
  
**V Термин за подношенє прияви на явни конкурс:** Термин за подношенє приявох то 15 днї и почина чечиц 5.4.2023. року, а виходзи 19.4.2023. року.   
  
**VI Особа хтора задлужена давац инвормациї:** Тат’яна Стоянов, телефон: 021/4874685.

**VII Датум оглашованя:** 4.4.2023. року.

**VIII Aдреса на хтору ше подноши прияву:**Покраїнски секретарият за образованє, предписаня, управу и национални меншини - национални заєднїци, **з назначеньом «За явни конкурс за пополньованє роботного места совитнїк за инспекцийни надпатрунок над визначованьом и хаснованьом покраїнских символох -1 вивершитель».**

**IX Докази яки ше приклада ґу прияви на явни конкурс:**

1. Подписана приява з адресу биваня, контакт телефоном, e-mail адресу и подписану вияву у хторей ше учашнїк явного конкурса опредзелює чи сам обезпечи докази о фактох о хторих ше водзи службену евиденцию або то орґан зроби место нього;

2. биоґрафия з наводами о потерашнїм роботним искустве;

3. ориґинал або оверена фотокопия увереня о державянстве;

4. оверена фотокопия особней леґитимациї, односно вивод з електронского читача биометрийней особней леґитимациї;

5. ориґинал або оверена фотокопия увереня МУП-а же кандидат нє осудзовани на безусловну кару гарешту на найменєй шейсц мешаци, нє старше як 6 мешаци по оглашованю явного конкурсу;

6. ориґинал або оверена фотокопия дипломи з яку ше потвердзує фахову приготовку;

7. ориґинал або оверена фотокопия доказох о найменєй трох рокох роботного искуства у фаху (потвердзеня, ришеня, контракти и други акти з яких мож утвердзиц на яких роботох, зоз яку фахову приготовку и у яким периодзе здобуте роботне искуство);

8. подписана виява (формулар 3) же кандидатови нє престало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци зоз роботного одношеня;

9. ориґинал або оверена фотокопия доказу о знаню роботи на рахункаре (важаци сертификат, потвердзенє або други одвитуюци доказ о знаню роботи на рахункаре);

10. ориґинал або оверена фотокопия доказу о знаню язика националней меншини - националней заєднїци (важаци сертификат, потвердзенє або други одвитуюци доказ о знаню язика);

11. ориґинал або оверену фотокопию увереня о положеним державним фаховим испиту;

12. ориґинал або оверену фотокопию увереня о положеним испиту за инспектора.

**Надпомнуце:**

При преверйованю доказох под порядковима числами 9. и 10, Конкурсна комисия може принєсц одлуку же би ше кандидатови, и попри доручених доказох, преверело знанє диґиталней писменосци, односно преверело знанє язика националней меншини - националней заєднїци кед з увидом до дорученого доказу нє мож у подполносци оценїц чи знанє тей схопносци, односно знанє язика на уровню яки нєобходни за окончованє роботох на роботним месце, о чим ше кандидатох обвисцує.

У складзе зоз Законом о занятих у автономних покраїнох и єдинкох локалней самоуправи, пробна робота обовязна за шицки особи хтори нє засновали роботне одношенє у орґану автономней покраїни, єдинки локалней самоуправи, або державним орґану. Пробна робота за роботне одношенє хторе ше снує на нєодредзени час, тирва шейсц мешаци. Службенїк на пробней роботи хтори роботне одношенє засновал на нєодредзени час, поклада державни фахови испит по законченє пробней роботи, у процивним му престава роботне одношенє. Службенїк, хтори у роботним одношеню на нєодредзени час длужен мац положени державни фахови испит. Службенїк хторому пробна робота нє обовязна у складзе зоз законом, як анї службенїк хтори засновал роботне одношенє на нєодредзени час, а хтори нє ма положени державни фахови испит, поклада державни фахови испит у чаше шейсцох мешацох по снованю роботного одношеня.

З одредбу члена 9. пасус 3. и 4. и 103. Закона о общим управним поступку («Службени глашнїк РС», число 18/16, 95/18 - автентичне толкованє и 2/23 - одлука УС) предписане, медзи иншим, же орґани маю обовязку же би по службеней длужносци, кед то нєобходне за одлучованє, у складзе зоз законскима терминами, безплатно черали, окончовали увид, обрабяли и обезпечовали особни податки о фактох хтори облапени у службених евиденцийох, окрем кед странка окреме вияви же податки обеспечи сама.

Докази хтори ше приклада ґу прияви на явни конкурс, а о хторих ше водзи службену евиденцию то уверенє о державянстве, уверенє МУП-а же кандидат нє осудзовани на безусловну кару гаршету на найменєй шейсц мешаци, уверенє о положеним державним фаховим испиту, уверенє о положеним испиту за инспектора.

Учашнїк явного конкурса ше може вияшнїц о тим чи орґан по службеней длужносци ма обезпечиц предходно наведзени докази од орґана цо компетентни за водзенє службеней евиденциї чи наведзени доказ обезпечи сам у предписаним термину.

Кед ше учашнїк конкурса опредзелї же би **орґан обезпечел по службеней длужносци** наведзени доказ, вон ше длужен *у прияви на явни конкурс о тим окреме вияшнїц у писаней форми и подписац вияву хтора состойна часц явного конкурса-(формулар 1) Виява о даваню согласносци за хаснованє особних податкох з цильом призберованя податкох о наведзеним доказу*.

Кед ше учашнїк интерного конкурсу опредзелї же **сам обезпечи наведзени доказ**, длужен ше у *прияви на явни конкурс о тим окреме вияшнїц у писаней форми и подписац вияву хтора состойна часц явного конкурсу - (формулар 2)*

**X Место, дзень и годзина преверйованя оспособеносци, знаня и схопносцох кандидатох у виборним поступку:**  
З кандидатами чийо прияви благочасни, допущени, разумлїви, подполни и ґу хторим приложени шицки потребни докази и хтори виполнюю условия за оглашене роботне место ше окончи преверйованє фаховей оспособеносци, знаня и схопносци, а окреме знаня и схопносцох хтори за тото роботне место утвердзени у рамикох окремних функционалних компетенцийох у просторийох Покраїнского секретарияту за образованє, предписаня, управу и национални меншини - национални заєднїци, Нови Сад, Булевар Михайла Пупина 16. О датуму и часу преверйованя у писаней форми учашнїки буду информовани прейґ е-mail адреси або прейґ телефона на числа телефонох хтори доручели у своїх приявох.

**Надпомнуца:**  
Нєблагочасни, нєдошлєбодзени, нєрозумлїви або нєподполни прияви и прияви ґу хторим нє приложени шицки потребни докази (як цо то наведзене у тексту явного конкурса) у ориґиналу або фотокопиї хтори оверел компетентни орґан за оверйованє преписох ше одруци зоз Заключеньом Конкурсней комисиї.  
Явни конкурс запровадзує Конкурсна комисия хтору з ришеньом формовал покраїнски секретар.

Тот явни конкурс ше обявює у дньових новинох «Ало», на огласней табли и интернет-презентациї Секретарияту и на интернет-презентациї Служби за управянє з людскима ресурсами.

Покраїнски секретар,

Жолт Сакалаш

**ФОРМУЛАР 1**

На основи члeна 13. Закона о защити податкох о особи («Службени глашнїк РС», число 97/08, 104/09 - др. закон, 68/12 - одлука УС и 107/12)1, а пре участвованє на явним конкурсу за пополньованє вивершительного роботного места **совитнїк за инспекцийни надпатрунок над визначованьом и хаснованьом покраїнских символох** уПокраїнским секретарияту за образованє, предписаня, управу и национални меншини - национални заєднїци, давам шлїдуюцу

**В И Я В У**

Сoгласни/а сом же би ше мойо ЄМЧГ, хасновало лєм пре зберанє податкох хтори ше одноша на **(заокружиц)**:

1. Доказ о державянстве
2. Доказ же кандидат нє осудзовани на безусловну кару гарешту у тирваню найменєй шейсцох мешацох
3. Уверенє о положеним державним фаховим испиту
4. Уверенє о положеним испиту за инспектора

................................... .........................................................

**(ЄМЧГ давателя вияви) (Мено и презвиско давателя вияви)**

........................................ ........................................................

(место и датум) (подпис давателя вияви)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Согласно одредби члена 13. Закона о защити податкох о особи («Службени глашнїк РС», число 97/08, 104/09 - др. закон, 68/12 - одлука УС и 107/12), орґан власци обрабя податки без согласносци особи, кед обробок нєобходни пре окончованє роботох зоз своєй компетенциї хтори одредзени зоз Законом пре витворйованє интересох националней або явней безпечносци, одбрани жеми, зопераня, одкриваня, вишлїдзованя и гонєня за виновни дїла економских, односно финансийних интересох держави, защити здравя и моралу, защити правох и шлєбодох и другого явного интереса, а у других случайох на основи согласносци особи у писаней форми.

**ФОРМУЛАР 2**

На основи члeна 103. пасус 3. Закона о общим управном поступку («Службени глашнїк РС», число 18/16, 95/18 - автентичне толкованє и 2/23 - одлука УС) 1, а пре участвованє на явним конкурсу за пополньованє вивершительного роботного места **совитнїк за инспекцийни надпатрунок над визначованьом и хаснованьом покраїнских символох** у Покраїнским секретарияту за образованє, предписаня, управу и национални меншини - национални заєднїци, давам шлїдуюцу

**В И Я В У**

**Виявюєм же сам/а за потреби поступку обезпечим** и доручим, по конєц термину за подношенє прияви на наведзени явни конкурс, доказ (заокружиц):

1. Доказ о державянстве
2. Доказ же кандидат нє осудзовани на безусловну кару гарешту у тирваню найменєй шейсцох мешацох
3. Уверенє о положеним державним фаховим испиту
4. Уверенє о положеним испиту за инспектора

................................... .........................................................

**(ЄМЧГ давателя вияви) (Мено и презвиско давателя вияви)**

........................................ ........................................................

(место и датум) (подпис давателя вияви)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Согласно одредби члена 103. пасус 3. Закона о общим управним поступку («Службени глашнїк РС», число 18/16, 95/18 - автентичне толкованє и 2/23 - одлука УС), у поступку хтори ше поруша по вимаганю странки орґан може окончиц увид, обезпечиц и обробиц особни податки о фактох о хторих ше водзи службену евиденцию кед тото нєобходне за одлучованє, окрем кед странка катеґорично вияви же податки обезпечи сама. Кед странка у термину нє поднєше особни податки яки нєобходни за одлучованє орґана, вимаганє за порушованє поступку ше будзе тримац як нєшорове.

**ФОРМУЛАР 3**

Я, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (мено и презвиско кандидата) под виновну и материялну одвичательносцу давам

В И Я В У

же ми нє престало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци зоз роботного одношеня, а пре приявйованє явни конкурс за **совитнїка за инспекцийни надпатрунок над визначованьом и хаснованьом покраїнских символох** хтори розписал Покраїнски секретарият за образованє, предписаня, управу и национални меншини – национални заєднїци.

........................................ ........................................................

(место и датум) (подпис давателя вияви)